|  |  |
| --- | --- |
|  |  |
| *Ovaj Poziv se financira iz Europskog fonda za regionalni razvoj* |

**Sažetak Poziva na dostavu projektnih prijedloga**

**JAČANJE KAPACITETA ZA ISTRAŽIVANJE, RAZVOJ I INOVACIJE**

***KK.01.1.1.07***

1. **Svrha (cilj) poziva**

Usmjeriti istraživanja u tematskim i pod-tematsko prioritetnim područjima Strategije pametne specijalizacije Republike Hrvatske za razdoblje od 2016. do 2020. godine (S3) prema potrebama gospodarstva podržavajući projekte istraživanja, razvoja i inovacija istraživačkih organizacija u suradnji s poslovnim sektorom.

1. **Ukupna raspoloživa sredstva**

Ukupan raspoloživ iznos bespovratnih sredstava za dodjelu u okviru ovog Poziva je 180.894.788,00 HRK.

1. **Raspoloživa sredstva po prijavitelju**

Najveći iznos bespovratnih sredstava koji se može dodijeliti pojedinom projektu iznosi 6.800.000,00 HRK.

1. **Predviđeni intenzitet potpore**

Bespovratna sredstva koja se dodjeljuju prijaviteljima (znanstvenim organizacijama) ne predstavljaju državnu potporu.

Plaće postojećih zaposlenika prijavitelja ne mogu biti financirane bespovratnim sredstvima. One trebaju činiti najmanje 15% od ukupnih prihvatljivih troškova koji se odnose na prijavitelja. Od ukupnih prihvatljivih troškova koji se odnose na prijavitelja, bespovratna sredstva iznose najviše 85%.

Bespovratna sredstva koja se dodjeljuju partnerima na ovom Pozivu predstavljaju državnu potporu.

Intenziteti potpore za poduzetnike (partnere na projektima) prikazani su u tablicama

**Potpore za projekte istraživanja i razvoja**

|  |  |  |  |
| --- | --- | --- | --- |
|  | *Malo poduzeće* | *Srednje poduzeće* | *Veliko poduzeće* |
| *Industrijsko istraživanje* | *70%**70+15=85, ali je* ***max 80%*** | *60%**60+15=****max 75%*** | *50%**50+15=****max 65%*** |
| *Eksperimentalni razvoj* | *45%**45+15=****max 60%*** | *35%**35+15=****max50%*** | *25%**25+15=****max 40%*** |

**Inovacije za MSP-ove**

|  |  |  |  |
| --- | --- | --- | --- |
|  | *Malo poduzeće* | *Srednje poduzeće* | *Veliko poduzeće* |
| *Inovacije za MSP-ove* | *50%* | *50%* | *Nije prihvatljivo* |

1. **Prihvatljivi prijavitelji i partneri**

Prihvatljivi prijavitelji su znanstvene organizacije upisane u Upisnik znanstvenih organizacija koji se vodi pri Ministarstvu znanosti i obrazovanja i koje ispunjavaju kriterije za istraživačku organizaciju definirane Okvirom Zajednice za državne potpore za istraživanje i razvoj i inovacije (2014/C 198/01).

Prihvatljivi partneri su mikro, mala i srednja poduzeća u skladu s uvjetima Priloga I. Uredbe 651/2014 i Uredbe 1084/2017 ili velika poduzeće koja ne ispunjavaju uvjete utvrđene u Prilogu I.

1. **Prihvatljive aktivnosti**

Prihvatljive aktivnosti koje se mogu financirati u okviru ovog Poziva su:

|  |  |
| --- | --- |
| 1. | Izvođenje primijenjenih istraživanja (kroz fazu industrijskog istraživanja i/ili eksperimentalnog razvoja) u odabranim pod-tematsko prioritetnim područjima (PTPP) S3 ili horizontalnim temama s obaveznim utjecajem na jedan ili više PTPP-a |
| 2. | Zapošljavanje istraživača za potrebe provedbe istraživačkih aktivnosti projekta |
| 3. | Diseminacija rezultata istraživanja i širenje znanja (npr. publiciranje znanstvenih radova, predavanje na simpozijima, stručnim skupovima i sl.) |
| 4. | Analiza tržišta i izrada studije isplativosti i/ili strategije (studije, plana) za razvoj proizvoda i izrada Studije provjere i zaštite intelektualnog vlasništva nad rezultatima projekta |
| 5. | Aktivnosti vezane za transfer znanja i tehnologije (npr. iskorištavanje prava na intelektualno vlasništvo proizišlo iz projekta, licenciranje, osnivanje novih poduzeća i sl.) |
| 6. | Upravljanje projektom (izvršavanje administrativnih ugovornih obveza u provedbi projekta kao što su: izvještavanje, vođenje projektne dokumentacije, financijsko upravljanje, provođenje postupaka nabave, upravljanje rizicima i sl.) |
| 7. | Aktivnosti vidljivosti projekta (npr. izrada internetske stranice, predstavljanje projekta putem konferencija za struku, znanstvenike, medije, predstavljanje projekta na sajmovima itd.) |
| 8. | Aktivnosti vezane za promicanje horizontalnih načela |
| 9.  | Aktivnost umrežavanja i izobrazbe (sudjelovanje na seminarima, konferencijama, radionicama) vezana za provedbu projekta |
| 10.  | Revizija projekta – obavezna aktivnost  |

1. **Geografska ograničenja (ako je primjenjivo)**

Projekt se provodi na teritoriju Republike Hrvatske.

1. **Administrativni podaci (rok, oblik i mjesto podnošenja)**

Bespovratna sredstva dodjeljivat će se putem otvorenog postupka u modalitetu privremenog Poziva. Rok za podnošenje projektnih prijedloga je 60 kalendarskih dana od dana objave Poziva na središnjoj internetskoj stranici strukturnih fondova i javnom portalu sustava eFondovi, tj od 3. svibnja 2018. do 2. srpnja 2018. godine.

Projektni prijedlog podnosi se putem sustava eFondovi u elektroničkom obliku.